tartuNLP/wikipedia-smugri-20251201 huggingface dataset:
Esko Ranta

Esko Ranta on suomalainen eläkkeelle jäänyt radiopersoona ja toimittaja. Hän tuli tunnetuksi erityisesti työstään Lapin Radiossa. Hän sai ensimmäisenä henkilönä Lapin Taidetoimikunnan myöntämän Pro Arte Lapponiae -mitalin vuonna 1995. Palkinnon perusteena oli lappilaisen musiikin esille tuominen myös radion kuuntelijoille. Hänen eri puolilla Lappia äänittämiään ja toimittamiaan musiikkidokumentteja on tallella Lapin radion arkistossa kaikkiaan 110. Eläkkeelle jäätyään hän on toiminut myös äänenä useissa toimittamissaan TV-dokumenteissa. 
Hänen käsikirjoittamansa ja ohjaamansa dokumenttielokuva Muurmannin rannan viimeisistä suomalaisista esitettiin mm. Sodan arvet -sarjassa kesällä 2008. Ranta jäi eläkkeelle 2003.
Ranta on aina ollut urheilullinen ja on löytänyt omaksi lajikseen vanhemmalla iällä kilpapyöräilyn, jossa voittikin veteraanien SM-kultaa sekä sijoittui veteraanien maailmanmestaruuskisoissa parhaimmillaan neljänneksi.
Durkinin avaus

Durkinin avaus on shakkiavaus, jota kuvaa siirto
1.Ra3
Avaus on nimetty yhdysvaltalaisen Robert Durkinin mukaan. Avaus luokitellaan epätavallisiin avauksiin ja ECO-koodistolla koodille A00. Valkean aloitussiirto on kahdestakymmenestä mahdollisesta vasta kuudenneksitoista suosituin, eikä avausta nähdä lainkaan huipputasolla.
Valkean ensimmäinen siirto vie ratsun laudan laitaan, missä se ei vaikuta keskustaan. Yleensä siirto pelataan tarkoituksena pelata c4 ja lyödä takaisin ratsulla, esimerkiksi jatkossa 1.Ra3 d5 2.c4 dxc4 3.Rxc4. Toinen mahdollisuus on pelata ratsu c2-ruutuun c-sotilaan siirryttyä.
Avauksesta on nimetty gambiittijatko 1.Ra3 e5 2.Rc4 Rc6 3.e4 f5. Muunnelman nimi on Durkinin gambiitti.
Maassluis

Maassluis on Alankomaissa, Etelä-Hollannin provinssissa sijaitseva kunta ja kaupunki. Asukkaita kunnassa on 32 198 (maaliskuu 2015), ja väestötiheys on 3 744 asukasta neliökilometrillä. Kunnan pinta-ala on 10,11 neliökilometriä, josta vettä on 1,51 km². Maassluisin pormestari on Koos Karssen. Kunnan keskuspaikka on samanniminen, kuin kuntakin.
Maassluisin naapurikunnat ovat Westland pohjoisessa, Midden-Delfland koillisessa, Vlaardingen idässä, Rozenburg lounaassa ja Rotterdam luoteessa. Kunta sijaitsee Nieuwe Waterweg-kanavan varrella.
Historia.
Maassluis perustettiin noin vuonna 1340. Alun perin paikka tunnettiin nimellä Maeslandsluys, ja se oli osa Maeslandia. Kahdeksankymmenvuotisen sodan aikana Sint-Aldegonden lordi Philips of Marnix aloitti puolustusmuurin rakennustyöt. Vuonna 1573 espanjalaiset ottivat Philips of Marnixin vangikseen. Vuotta myöhemmin espanjalaiset kapinallissotajoukot ryöstivät Maeslandsluysin.
16. toukokuuta 1614 Maeslandsluys erotettiin Maeslandista ja nimettiin Maassluisiksi. Eron taustalla oli mahdollisesti uskonnolliset syyt: Maassluis oli pääasiassa protestanttinen ja Maasland puolestaan katolinen. Vuonna 1624 puolustusmuuri purettiin suuren kirkon tieltä. Kirkon rakennustyöt aloitettiin vuonna 1629 ja vuonna 1639 se valmistui. Vuonna 1811 Napoleon Bonaparte myönsi Maassluisille kaupunkioikeudet.
Toisen maailmansodan aikana Maassluisin, kuten myös monien muiden alankomaalaiskaupunkien, työväestö siirrettiin Saksaan työskentelemään sotateollisuuteen.
Dunstin avaus

Dunstin avaus on shakkiavaus, jota kuvaa siirto
1.Rc3
Avaus on nimetty yhdysvaltalaisen Ted Dunstin mukaan. Avauksen toinen nimi, Heinrichsenin avaus, tulee liettualaisesta Arved Heinrichsenista. Avauksella on myös useita muita nimiä.
Siirto 1.Rc3 on valkealta täysin pelattava, mutta se on silti vasta kahdeksanneksi suosituin avaussiirto. 1.Rf3 on lähes sata kertaa suositumpi avaussiirto kuin 1.Rc3.
Ratsunsiirto tukkii c-sotilaan etenemisen, minkä takia valkea pelaa usein sotilaansa ruuduille d3-e4-f4 ja ratsun f3:een.
Dunstin avaus voi muuntua hyvin useaksi eri avaukseksi:
Jäkälänapalakit

Jäkälänapalakit ("Lichenomphalia") ovat jäkälien tapaan eliöitä, joissa on levä- ja sienikomponentti. Latinalisen jäkälännimen "lichen" jälkeen on lisätty napalakkisieniä kuvaava "omphalina"-johdos. Ryhmä on toisinaan luettu sieniin kuuluvaksi, toisinaan osittain leviin, jolloin heimon nimi on "Lichenes imperfecti" (ns. ”epätäydelliset levät”).
Jäkälänapalakit lienevät suhteellisen globaaleja.
Suomesta tunnetaan neljä lajia:
Boston Charley

Boston Charley (1854–1873) oli modoc-soturi, joka otti osaa modoc-sotaan. Hän oli yksi niistä modoceista, jotka surmasivat Edward Canbyn. Lempinimensä Boston hän sai amerikkalaisilta kullankaivajilta, joiden mielestä hänellä oli vaaleampi iho kuin alueen intiaaneilla yleensä. Hän oli mukana amerikkalaisten ja modocien rauhanneuvotteluissa, joissa Edward Canby sai surmansa intiaanien luodeista. Hänet todettiin yhdeksi syyllisistä välikohtaukseen ja hänet hirtettiin yhdessä kolmen muun modocin kanssa Fort Klamathissa 3. lokakuuta 1873.
Itä-Sarajevo

Itä-Sarajevo () on kaupunki Bosnia-Hertsegovinan toisessa entiteetissä, Serbitasavallassa sijaiten koko liittovaltion ja sen toisen entiteetin Bosnia-Hertsegovinan federaation pääkaupungin, Sarajevon itäpuolella. Vaikka onkin virallisesti kaupunki, Itä-Sarajevo ei ole kovinkaan kaupungistunut alue. Kaupungissa on noin 65 000 asukasta (2008).
Nimi.
Kaupunki tunnettiin aiemmin nimellä Serbi-Sarajevo (), mutta joutui muuttamaan nimensä Bosnia-Hertsegovinan perustuslakituomioistuimen päätöksellä vuonna 2004.
Kaupungin status.
Sarajevon itäisisistä, serbienemmistöisistä osista vuonna 1993 perustettu Itä-Sarajevo oli vuoteen 2009 Serbitasavallan virallinen pääkaupunki, joksi tuli jo vuodesta 1998 pääkaupunkina käytännössä toiminut Banja Luka.
Itä-Sarajevon osat.
Itä-Sarajevo käsittää kuusi kuntaa, jotka ovat:
Urheilu.
Paikallinen jalkapalloseura, Slavija Istočno Sarajevo pelaa Bosnia-Hertsegovinan ykkösliigassa
Lucky Luke (animaatiosarja)

Lucky Luke on Hanna-Barberan tuottama yhdysvaltalais-ranskalainen animaatiosarja, jonka tekemisessä olivat mukana myös alkuperäisen sarjakuvan ja hahmon luonut Morris sekä Gilberte Goscinny. Sarjaa tuotettiin yhteensä 26 jaksoa, jotka esitettiin Yhdysvalloissa vuosien 1983–1984 aikana.
Taustaa.
Sarja on ensimmäinen Lucky Lukesta tehty animaatiosarja ja kaikki sen jaksot perustuvat Morrisin sarjakuviin. Useimpiin jaksoihin on kuitenkin tehty paljon muutoksia ja muun muassa Rantanplan on lisätty mukaan moniin seikkailuihin, joissa hän ei ollut sarjakuvien puolella. Daltonit myös tekevät paljon cameorooleja tarinoissa, joiden sarjakuvaversioissa he eivät esiintyneet lainkaan. Sarjakuvien tapaan, jokainen jakso loppuu Lucky Luken ratsastaessa auringon laskuun.
Juoni.
Lucky Luke on yksinäinen cowboy, joka matkaa pitkin preeriaa uskollisen hevosensa Jolly Jumperin ja lännen tyhmimmän koiran Rantanplanin kanssa. Useimmiten Lucky Luke joutuu jahtaamaan konnamaisia Daltonin Veljeksiä, jotka pakenevat vankilasta yhä uudestaan ja uudestaan. "Luke" tapaa sarjassa myös muita vihollisia ja ystäviä, muun muassa Calamity Jane, Jesse James, Billy the Kid sekä Waldo Bagmintonin ("Arkajalan").
Luettelo jaksoista.
Jaksoista "Daltonin muori", "Daltonit lumipyryssä" ja "Daltonit tekevät parannuksen" koostettiin myös puolentoista tunnin elokuva: "Lucky Luke - Daltonin veljekset pakomatkalla".
Sarjan VHS ja DVD julkaisuja.
DVD julkaisut.
Sarjan jaksoista koostettu elokuva "Daltonin Veljekset Pakomatkalla" on julkaistu sekä VHS:lle, että DVD:lle.
ILCA 6

ILCA 6 (ent. Laser Radial) on yhden hengen purjejolla. Sillä on samanlainen runko ja samanlaiset varusteet kuin ILCA 7 -luokassa, mutta lyhyempi alamasto ja siten pienempi purjepinta (5,76m²; ILCA 7:ssä 7,06m²). Pienemmän purjeen ansiosta sillä voivat purjehtia henkilöt, jotka ovat liian kevyitä purjehtimaan ILCA 7 -luokkaa.
Syksyllä 2004 silloinen Laser Radial valittiin naisten olympialuokaksi Pekingiin 2008 korvaten E-jollan.
Mehiläistäit

Mehiläistäit eli mehiläistäikärpäset (Braulidae) on 8 lajia käsittävä heimo pieniä, litteitä ja täysin siivettömiä kärpäsiä. Lajeista tärkein lienee mehiläispesissä elävä mehiläistäikärpänen eli mehiläistäi ("Braula coeca").
Mehiläistäit ovat vain vajaan kahden millimetrin pituisia vaaleanruskeita kärpäsiä. Monista muista loisina elävistä kärpäsistä poiketen niillä ei ole siipiä missään elämänsä vaiheessa. Kaikki heimon lajit elävät hunajamehiläissuvun ("Apis") mehiläisten pesissä. Aikuinen kärpänen kiinnittyy mehiläiseen eturaajojensa avulla ja varastaa ravinnokseen mehiläisen syömää ruokaa sen suun ympäriltä. Käytännössä kärpänen vain matkustaa mehiläisen mukana, eikä se vahingoita isäntäänsä millään tavalla. Jos mehiläistäitä on yhdessä mehiläisessä monta, mehiläinen saattaa kuitenkin kärsiä ravinnonpuutteesta. Toukat kaivavat käytäviä mehiläispesän kennostoon. Ne syövät hunajaa ja siitepölyä.
Käsitykset täiden haitallisuudesta mehiläispesässä vaihtelevat, mutta niiden ei katsota muodostavan merkittävää haittaa yhdyskunnille. Mehiläistäit ovat harvinaistuneet varroapunkkiin kohdistettujen myrkytysten myötä.
Yhdysvaltain 5. laivasto

Yhdysvaltain 5. laivasto () on USCENTCOMin alainen merivoimien yksikkö, jonka toiminta-aluetta ovat Persianlahti, Punainenmeri ja Arabianmeri.
Historia.
Numeroidut laivastot perustettiin 15. maaliskuuta 1943, jolloin Tyynenmeren laivasto jaettiin eteläisestä Tyynestämerestä vastaavaan 3. laivastoon ja keski-Tyynenmeren alueen 5. laivastoon. Keskisen Tyynenmeren operaatioiden alkaessa kesällä 1943 komentajaksi tuli vara-amiraali Raymond Spruance. Eteläisen Tyynenmeren operaatioiden laantuessa 3. ja 5. laivasto sulautettiin yhdeksi organisaatioksi, josta käytettiin eri nimiä riippuen siitä komensiko sitä Spruance vai 3. laivaston komentaja vara-amiraali William F. Halsey. Toisen amiraalin komentaessa laivastoa toinen oli maalla suunnittelemassa tulevia operaatioita.
5. laivaston merkittävimmät operaatiot olivat Okinawan valtaus, Mariaanien operaatio, Filippiinienmeren taistelu ja Iwo Jiman operaatiot. 26. maaliskuuta 1945 7. laivasto otti haltuunsa 5. laivaston kaluston ja vastuualueen. Spruance jätti komentajan asemansa 8. marraskuuta 1945. Laivasto lakkautettiin tammikuussa 1947.
Ennen ensimmäistä Persianlahden sotaa 1990–1991 Persianlahden alue oli USCENTCOMin Lähi-idän komentajan vastuulla (COMMIDEASTFOR). Sotaa varten Japanissa sijaitsevan 7. laivaston vastuualuetta laajennettiin käsittämään myös Persianlahti. Heinäkuussa 1995 päätettiin perustaa USCENTCOMin alaisuuteen oma laivasto-osasto ja 5. laivasto aktivoitiin täyttämään tämä tehtävä. Sen päämajaksi tuli Manama Bahrainissa.
Alussa 5. laivaston vahvuuteen kuului lentotukialusryhmä ja maihinnousualusryhmä, pinta-aluksia, sukellusveneitä ja partiokoneita. Sen vahvuus oli suurimmillaan 2003, jolloin 5. laivastoon kuului viisi lentotukialusryhmää, kuusi maihinnousualusta ja niiden ilmaelementit ja 30 Kuninkaallisen laivaston alusta.
Desprezin avaus

Desprezin avaus on shakkiavaus, jota kuvaa siirto
1.h4
Avaus on nimetty ranskalaisen Marcel Desprezin mukaan. Avauksen toinen nimi, Kadasin avaus, on annettu unkarilaisen Gabor Kadasin mukaan. Avaus sijoitetaan ECO-koodistolla koodille A00. Avaus on kaikkein harvinaisin valkean avauksista yhdessä Waren avauksen kanssa.
Valkean ensimmäinen siirto ei ota otetta keskustasta eikä auta kehittämään upseereita, sillä tornin on vaikea liikkua h3:n kautta. Siirto on kuitenkin oikeutettu, jos musta pelaa siirron g6. Silloin eteneminen h5 on vahva siirto. Mustalle pelattavia siirtoja ovat lähes kaikki mahdolliset, kuten c5, d5, e5, Rc6 ja Rf6.
Baselin hiippakunta

Baselin hiippakunta tarkoittaa joko nykyistä Baselin katolista hiippakuntaa ( ) tai historiallista Baselin hiippakuntaa (), jota hallitsi Baselin ruhtinaspiispa ( vuosina 999–1802.
Baselin ruhtinaspiispan hallitsemaan hiippakuntaan kuului alueita nykyisistä Sveitsistä ja Ranskasta.
Vuonna 1528 Baselin kaupunki kääntyi reformoiduksi ja ruhtinaspiispa siirsi piispanistuimen Porrentruyhin. Hiippakunta säilytti silti vanhan nimensä. Vuonna 1828 piispanistuin siirtyi Solothurniin.
Elia Millosevich

Elia Filippo Francesco Giuseppe Maria Millosevich (5. syyskuuta 1848 Venetsia – 5. joulukuuta 1919 Rooma) oli italialainen tähtitieteilijä. Hän oli itseoppinut, mutta hänet tunnettiin taitavana matemaatikkona. Hän oli tunnettu pikkuplaneettojen ratojen laskemisesta. Millosevich sai kansainvälisestikin mainetta laskiessaan Eros asteroidin radan. Hän löysi alkuvuodesta 1891 asteroidit 303 Josephina, 12. helmikuuta ja 306 Unitas, 1. maaliskuuta.
Hänen isänsä Philip oli merikapteeni. Isä kuoli vuonna 1865, ja ilmeisesti tämän vuoksi Elia joutui jättämään koulunsa kesken. Hän kuitenkin jatkoi itsenäisesti opintojaan, ja vaikka hänellä ei ollut tutkintotodistusta, hän pääsi maaliskuussa 1872 suorittamaan kokeen tutkinnosta Padovan yliopistoon, jossa sai sen suoritettua ensimmäisellä kerralla. Samana vuonna hän meni naimisiin Vittoria Fantonin kanssa. He saivat kolme lasta yhdessä; Filippo, syntynyt 1873, Federico vuonna 1875 ja Emma vuonna 1878.
Millosevich julkaisi elämänsä aikana useita teoksia ja sai työstään palkintojakin. Hänen mukaansa on myös nimetty vuonna 1998 löydetty asteroidi, (69961) Milosevich. Sen löysivät Piero Sicoli ja Francesco Manca Sormanon Astronomisessa Observatoriossa.
Mother 3

Mother 3 on japanilainen roolipeli, joka julkaistiin Game Boy Advance-käsikonsolille vuonna 2006. HAL Laboratory ja Brownie Brown kehittivät pelin ja Nintendo julkaisi sen 4. huhtikuuta 2006 Japanin markkinoille. Pelin, joka muodostaa "Mother"-pelisarjan kolmannen ja viimeisen osan, ohjasi Nobuyuki Inoue ja sen käsikirjoitti sarjan luoja Shigesato Itoi. Juoni seuraa Lucasin, nuoren pojan jolla on psionisia voimia, ja hänen liittolaistensa yritystä torjua mystisen hyökkäävän armeijan mahti, joka uhkaa turmella maailman.
Pelin ilmestymisestä kerrottiin kesäkuussa 2003 tulleessa Mother 1+2 televisiomainoksessa, mutta kehittämisen yksityiskohdat pidettiin salassa. Ennen pelin julkaisua Mother 3 oli Famitsun, japanilaisen pelilehden halutuimpien pelien kärkilistoilla.
Mother-sarjan luojan Shigesato Itoin mukaan pelillä ei tule olemaan jatko-osaa.
Mother 3 -pelistä julkaistiin englanninkielinen fanikäännös vuonna 2008.
Pelin päähenkilö Lucas esiintyy pelattavana hahmona "Super Smash Bros. Brawl", "Super Smash Bros. for Nintendo 3DS &amp; Wii U" ja "Super Smash Bros. Ultimate" -peleissä.
Filippiinien lippu

Filippiinien lippu on Filippiinien kansallistunnus vaakunan, moton ja kansallislaulun ohella. 
Lippu on otettu käyttöön 16. elokuuta 1997. Lipun mittasuhteet ovat 1:2. Lipun on suunnitellut Filippiinien ensimmäinen presidentti Emilio Aguinaldo.
Lippu jakautuu kahteen yhtä suureen vaakaraitaan, joista ylempi on sininen ja alempi punainen. Tangon puoleisessa reunassa on valkoinen tasasivuinen kolmio. Kolmion sisään on kuvattu keltainen kahdeksansäteinen aurinko ja kolme keltaista viisisakaraista tähteä. 
Lipun sininen raita symboloi kunniaa ja isänmaallisuutta, punainen raita rohkeutta, valkoinen kolmio rauhaa ja puhtautta, tähdet maan kolmea pääaluetta (Luzon, Visayas, Mindanao) ja aurinko vapautta sekä kahdeksaa Espanjaa vastaan taistellutta maakuntaa (Batangas, Bulacan, Cavite, Laguna, Manila, Nueva Ecija, Pampanga ja Tarlac).
Filippiinien ollessa sodassa lippu käännetään siten, että punainen raita on ylinnä. Tätä ei esiinny missään muussa maailman lipussa. Vuonna 2016 Facebook pyysi anteeksi, koska oli käyttänyt vahingossa sodanaikaista lippua toivottaessaan hyvää itsenäisyyspäivää Filippiineille.
(29075) 1950 DA

(29075) 1950 DA on yli kilometrin kokoinen maan lähelle tuleva asteroidi. Sillä on korkein tunnettu riski impaktiin eli Maahan kohdistuvaan törmäykseen. Mahdollisesta vaarasta huolimatta törmäys on epätodennäköinen; eri tutkijat ovat arvioineet riskiksi noin 0–0,33 prosenttia. 
Asteroidi kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidi ohittaa Maan vuonna 2032 noin 11 miljoonan kilometrin päästä. Ilman ratamuutoksia asteroidi tulisi lähelle Maata 16. maaliskuuta 2880.
Alun perin 1950 DA:n havaitsi Carl A. Wirtanen 23. helmikuuta 1950. Se löydettiin uudelleen vuonna 2000.
Törmäyksen sattuessa 1950 DA saisi aikaan suunnattoman kraatterin. Ilmakehään jäävä pöly saattaisi peittää Auringon varsin pitkäksi aikaa, kenties jopa vuosiksi.
Damianon puolustus

Damianon puolustus on shakkiavaus, jota kuvaavat siirrot
1.e4 e5
2.Rf3 f6
Avaus on nimetty Pedro Damianon mukaan. Damiano tosin sanoi mustan toisen siirron olevan huono ja suositteli sen sijaan siirtoa 3...Rc6. Avaus sijoitetaan ECO-koodistolla koodille C40.
Mustan toinen siirto heikentää kuningasasemaa, ja suojelee e-sotilaan vain näennäisesti. Musta nimittäin saa sotilaan joka tapauksessa takaisin pelaamalla De7.
Muunnelmat.
Valkealle hyviä jatkoja ovat 3.d4 ja 3.Lc4, mutta kaikkein paras on 3.Rxe5.
3.Rxe5
Mustan oikea jatko on 3...De7 ja 4.Rf3 Dxe4+ 5.Le2 ja valkealla on kehitysetu ja uhkaukset Rc3 ja 0-0, Te1 paljastusuhkauksin.
3...fxe5 häviää:
4.Dh5+
4...g6 Dxe5+ voittaen tornin
4...Ke7 5.Dxe5+ Kf7 6.Lc4+ ja mustalla on kaksi mahdollista jatkoa
6...Kg6 7.Df5+ Kh6 8.h4 voittaa jatkossa 9.d4+
6...d5 7.Lxd5+ Kg6 8.h4 (uhkaa mattia h5#) h5 9.Lxb7 Ld6 10.Da5
10...Lxb7 11.Df5+ Kh6 12.d4+ g5 ja valkea voi ottaa kuningattaren 13.Lxg5 tai pelata 13.Df7 ja matittaa muutamassa siirrossa.
Avauksen kuuluisin peli käytiin Emmanuel Schiffersin ja Mihail Tsigorinin välillä. Pelissä Tsigorin menetti ensin kuningattarensa, mutta sai pelin tasoihin sommitelmalla. Jatkossa hän olisi vielä voittanut pelin, mutta ei huomannut voittavaa sommitelmaa.
(89959) 2002 NT7

(89959) 2002 NT7 on LINEAR-projektin heinäkuussa 2002 havaitsema Maan lähelle tuleva asteroidi. Tutkijat ilmoittivat 1. helmikuuta 2019 sattuvan törmäyksen olevan mahdollinen, joskin äärimmäisen epätodennäköinen. Minimaaliseen uhkaan kuitenkin vaikuttavat asteroidin tiellä olevat ratamuutokset.
Toldzgun

Toldzgun ( ja ) on kylä Irafin piirissä Pohjois-Ossetia-Alanian tasavallassa Venäjällä. Toldzgun sijaitsee piirin pohjoisosassa lähellä Kabardi-Balkarian tasavallan vastaista rajaa, piirikeskuksesta, Tšikolasta, länteen. Toldzgunin naapurina pohjoisessa on Leskenin kylä ja idässä Haznidonin kylä.
Toisen maailmansodan aikana vuonna 1942 Toldzgunia miehittivät osana natsi-Saksan sotavoimia suomalaisen Waffen-SS-vapaaehtoispataljoonan pioneerit syyllistyen Kansallisarkiston teettämän selvityksen mukaan kylässä sotarikoksiin teloittaen ainakin seitsemän paikallista siviilihenkilöä sekä viisi venäläistä sotilaskarkuria.
Nikola Grbić

Nikola Grbić (s. 6. syyskuuta 1973) on serbialainen lentopalloilija ja lentopallovalmentaja. Hän on voittanut urallaan muun muassa olympiakultaa vuonna 2000 Jugoslavian maajoukkueessa. Lisäksi hän on saavuttanut useita muita arvostettuja voittoja kuten Italian mestaruuden. Hänet on valittu kolme kertaa Euroopan parhaaksi passariksi vuosina 2001, 2003 ja 2005 sekä kerran maailman parhaaksi passariksi vuonna 2003.
Pelaajauransa jälkeen Grbić on toiminut valmentajana. Vuodesta 2015 hän on ollut Serbian miesten maajoukkueen päävalmentaja ja saavuttanut tässä tehtävässä maailmanliigassa kultaa ja hopeaa sekä EM-kilpailuissa pronssia. Hän valmentaa myös Italian liigassa pelaavaa Blu Volley Veronaa.
Nikola Grbić on huippulentopalloilija Vladimir Grbićin pikkuveli. Veljekset voittivat yhdessä olympiakultaa vuonna 2000.
Vladimir Grbić

Vladimir Grbić (s. 14. joulukuuta 1970) on entinen serbialainen lentopalloilija, joka nimitettiin lentopallon Hall of Fame -galleriaan vuonna huhtikuussa 2011. Hän edusti urallaan Jugoslaviaa ja voitti Jugoslavian maajoukkueessa olympiakultaa vuonna 2000 ja olympiapronssia 1996. 
Hänen nuorempi veljensä on Nikola Grbić. Veljekset pelasivat yhdessä sekä Jugoslavian että Serbia ja Montenegron A-maajoukkueessa. Vladimir Grbić tunnetaan etenkin Sydneyn olympiafinaalin suorituksestaan. Ottelussa hän syöksyi yli mainostaulujen hakemaan palloa, jonka jälkeen hän palasi kentälle ja torjui vastustajan hyökkäyksen yksin. Suoritus on nimetty kaikkien aikojen lentopallosuoritukseksi. Muita Gribicin saavutuksia on muun muassa kolme CEV-Cupin voittoa, Italian mestaruus sekä kaksi Italian Cup-mestaruutta. Lisäksi on voittanut kerran Euroopan Supercupin sekä Cup-voittajien cupin mestaruuden.
Jugoslavian olympiakomitea valitsi Grbicin maan parhaimmaksi urheilijaksi vuosina 1996 ja 2000. Uransa jälkeen Gribic on vaikuttanut erilaisissa urheiluelimissä, kuten Jugoslavian olympiakomiteassa ja kansainvälisessä lentopalloliitossa. http://www.cev.lu/mmp/online/website/news/news_online/755/4400/19670_EN.html
Hugh McCutcheon

Hugh McCutcheon on uusiseelantilainen lentopallovalmentaja. Hän valmensi Yhdysvaltain miesten maajoukkuetta vuosina 2005–2008 sekä naisten maajoukkuetta vuosina 2009–2012. Ennen Yhdysvaltojen maajoukkueita hän valmensi muun muassa Hotvolley Wieniä sekä Yhdysvaltojen yliopistosarjassa.
Ennen vuoden 2008 kesäolympialaisten alkua McCutcheonia kohtasi suuri traaginen tapaturma, kun hänen appivanhempansa joutuivat puukotuksen kohteeksi Pekingissä. Hänen vaimonsa isä kuoli saamiinsa vammoihin, ja äiti oli kriittisessä tilassa mutta selvisi. McCutcheon teki paluun olympiaturnauksessa joukkueen peräsimeen kolme ottelun jälkeen. Traagisesta tapahtumasta oli kulunut viikko. Lopulta Yhdysvallat eteni olympiakultaan asti, ja omisti voiton McChutcheonin appivanhemmille. USA:n joukkue kunnioitti Bachmanin muistoa pelaamalla erikoisvalmisteisissa lentopallotossuissa. Niitä koristivat nimikirjaimet TB ja BB. TB tarkoittaa Todd Bachmania ja BB Barbara Bachmania.
Waren puolustus

Waren puolustus on shakkiavaus, jota kuvaavat siirrot
1.e4 a5
Avaus on nimetty yhdysvaltalaisen Preston Waren mukaan. Ware käytti avausta yhdessätoista dokumentoidussa turnauspelissä. Hän voitti neljä peliä ja hävisi seitsemän. Avauksen toinen nimi on Corn Stalk tai Corn Stalk -puolustus.
Mustan siirto ei auta kehityksessä eikä ota keskustaa haltuun, minkä takia avaus ei ole suosittu, eikä sitä näe huipputasolla. Siirto onkin yksi harvinaisimmista vastauksista valkean aloitussiirtoon.
Waren puolustus luokitellaan ECO-koodistolla koodille B00.
Hatohobei

Hatohobei on eteläisin Palaun kuudestatoista osavaltiosta. Siihen kuuluvat Tobin saari ja asumaton Helen Reef -atolli. Osavaltion pinta-ala on 3 neliökilometriä ja siellä on 25 asukasta (vuonna 2015).
Osavaltion väkiluku on vaihdellut: vuonna 1980 siellä oli vielä 74 asukasta. Osavaltion viralliset kielet ovat tobi, englanti ja sonsorol.
Jonathan Goulet

Jonathan Goulet (s. 13. heinäkuuta 1979 Victoriaville, Quebec, Kanada) on kanadanranskalainen vapaaottelija (MMA), joka kuuluu tällä hetkellä Ultimate Fighting Championship organisaatioon, jossa hän ottelee välisarjassa. Goulet on 183 senttimetriä pitkä ja 77 kiloa painava.
Lothringenin herttuakunta

Lothringenin herttuakunta oli Pyhän saksalais-roomalaisen keisarikunnan herttuakunta vuoteen 1766 asti. Se sijaitsi Lothringenissa, joka nykyään on osa Ranskaa.
Lothringen oli alun perin osa Lotharingian kuningaskuntaa, joka syntyi vuonna 855, kun karolingien keisarikunta jaettiin kolmeen osaan Ludvig Hurskaan poikien kesken. Lothringen nimettiin uuden hallitsijan Lothar I:n mukaan. Lotharingia hävisi kartalta vuonna 870, kun se jaettiin kuningas Lothar II:n kuoleman jälkeen Meerssenin sopimuksella. 900-luvun alussa perustettiin Lothringenin herttuakunta, joka jaettiin kahtia 959 Ylä- ja Ala-Lothringenin herttuakunniksi. Ala-Lothringen lakkautettiin vuonna 1190, ja Ylä-Lothringenia ruvettiin kutsumaan yksinkertaisesti Lothringeniksi. Lothringenin herttuakuntaa hallitsi vuosina 1048–1431 Châtenois-suku ja vuosina 1473–1738 sen haara, Lothringen-suku.
Lothringenin herttuakunta oli alusta alkaen kiistakapula Ranskan ja Saksan välillä, mutta lopulta siitä tuli sadoiksi vuosiksi osa Pyhää saksalais-roomalaista keisarikuntaa. Ranska miehitti herttuakuntaa vuosina 1635–1648, 1670–1697 ja uudestaan Espanjan perimyssodan aikana. Puolan perimyssodan jälkeen Lothringenin hallitsijaksi tuli vuonna 1738 suurvaltojen sopimuksella entinen Puolan kuningas Stanisław Leszczyński, sillä Lothringen-suvun viimeinen herttua Frans III Stefan oli siirtynyt Itävallan Habsburgien perilliseksi. Leszczyńskin kuoltua vuonna 1766 herttuakunta liitettiin Ranskaan.
Kayangel

Kayangel ("Ngcheangel") on Palaun pohjoisin osavaltio 24 kilometriä Kororista pohjoiseen. Sen pinta-ala on 3 neliökilometriä ja siellä on 54 asukasta (vuonna 2015). Osavaltion väkiluku on ollut laskussa; vuonna 2005 siellä oli vielä 188 asukasta.
Osavaltioon kuuluu kolme atollia: Kayangel, Ngaruangel ja Velasco Reef. Väestö asuu Kayangelissa viidessä kylässä, jotka ovat Orukei, Dilong, Doko, Olkang ja Dimes.
Julie Hagerty

Julie Hagerty (s. 15. kesäkuuta 1955 Cincinnati) on yhdysvaltalainen näyttelijä. Hän on esiintynyt muun muassa tunnetussa komediaelokuvassa "Hei, me lennetään!" (1980) sekä sen jatko-osassa "Hei, taas me lennetään" (1982).
Julie Hagerty esitti naispääosaa Albert Brooksin komediassa "Eksyksissä Amerikassa" (1985).
Suzu

Suzu () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin pohjoisosassa Noton niemimaan pohjoiskärjessä. Japaninmeri ympäröi kaupunkia kolmelta puolelta. Suzussa on 14 982 asukasta (vuonna 2017) ja sen pinta-ala on 247,20 neliökilometriä.
Suzun kaupunki perustettiin vuonna 1954 yhdeksän kunnan kuntaliitoksen myötä. Silloin siellä oli vielä noin 38 000 asukasta.
Ystävyyskaupungit.
Suzulla on kolme ystävyyskaupunkia Japanissa ja yksi ulkomailla:
Carly Parker

Carly Parker (oik. Lauren Nielsen, s. 31. toukokuuta 1984 West Palm Beach, Florida, Yhdysvallat) on yhdysvaltalainen uransa lopettanut pornonäyttelijä.
Elämäkerta.
Parker syntyi Floridassa ja high schoolin jälkeen hän opiskeli muutaman vuoden ajan Floridan valtionyliopistossa ennen siirtymistään aikuisviihdealalle. Samaan aikaan Parker kuitenkin jatkoi opiskeluaan collegessa, josta hän valmistui vuonna 2006. Valmistumisensa jälkeen Parker muutti Kaliforniaan jatkaakseen uraansa pornoelokuvien parissa, joissa hän on esiintynyt yli 100 tuotannossa.
Parker on agnostikko.
Sellaista elämä on (albumi)

Sellaista elämä on on Juha Vainion albumi, joka julkaistiin vuonna 1983. Se on Vainion kuudes varsinainen studioalbumi, ja sen tunnetuimpiin kappaleisiin kuuluvat ”Sellaista elämä on”, ”Vanhojapoikia viiksekkäitä” ja ”Ei ole Kööpenhamina kuin ennen”.
Tekijätiedot.
Levyllä esiintyneet muusikot
Muut
Piano-paviljonki

Piano-paviljonki on kulttuurikahvila Lahdessa Vesijärven rannalla Sibeliustalon läheisyydessä. Kesäkuussa 2008 valmistuneen rakennuksen on suunnitellut ruotsalainen arkkitehti Gert Wingårdh.
Piano-paviljonki on osa Lahden puuarkkitehtuuripuistoa, jonka teemana on Spirit of Nature -puuarkkitehtuuripalkinnon palkinnonsaajat. Ensimmäinen Spirit of Nature -palkittu, vuoden 2000 palkinnonsaaja italialainen arkkitehti Renzo Piano, ei itse ehtinyt rakennuksen pääsuunnittelijaksi, joten paviljongin suunnitteli Wingårdh, joka oli vuonna 2000 tuomariston jäsen. 
Puu on paviljongin keskeinen materiaali. Rakennuksen erikoisuutena on pääkannattajana toimiva liimapuurakenteinen bumerangipalkki, joka on pituusleikkaukseltaan ylöspäin taipuvan bumerangin muotoinen. Yhdessä bumerangipalkki ja liimapuupilarit muodostavat kehärakenteen, jonka jänneväli on noin kahdeksan metriä. Vesikattoa kannattelevat sekundääripalkit ovat kertopuuta. Paviljongin 200 neliömetrin terassi on rakennettu poikkeuksellisesti paperiteollisuuden jätteestä jalostetusta puu-muovi-komposiitista. Järven puolella rakennuksessa on kattolippa, joka on rakennettu sorvatuista haapariu’uista. Paviljongin saarnipuiset kalusteet on suunnitellut muotoilija Tapio Anttila.
Julkisivun lasielementit ovat kolminkertaista argontäytteistä selektiivilasia. Lasielementit painavat peräti 600 kiloa.
Paviljonki on perustettu peruskallioon ulottuvien poraputkipaalujen varaan. Rakennuksen kohdalla kallio on kahdeksan metrin syvyydessä.
East Rutherford

East Rutherford on paikallishallintoalue ("borough") Bergenin piirikunnassa, New Jerseyn osavaltiossa Yhdysvalloissa. Vuoden 2000 väestönlaskennan mukaan kunnassa oli 8 716 asukasta. Se on New Yorkin esikaupunkialuetta.
East Rutherfordissa sijaitsee MetLife Sports Complex, johon kuuluu Izod Center, MetLife Stadium ja Meadowlands Racetrack. Izod Center on NBA:ssa pelaavan New Jersey Netsin nykyinen ja NHL:ssä pelaavan New Jersey Devilsin entinen kotiareena. MetLife Stadiumilla kotiottelunsa pelaavat NFL-joukkueet New York Giants ja New York Jets. Meadowlands Racetrack on hevosurheilurata jossa järjestetään sekä ravi- että laukkaurheilukilpailuja.
Eesti Energia

Eesti Energia AS on vuonna 1939 perustettu Viron valtion omistama energiayhtiö. Yhtiö harjoittaa sähkön ja lämmön tuotantoa, toimitusta, jakelua ja myyntiä, öljyliuskeen kaivamista ja eri energiajärjestelmien ylläpitoa. Pääasiallinen raaka-aine sähköntuotannossa on öljyliuske, jota kaivetaan Eesti Energian omistamissa kaivoksissa. Vuonna 2010 Viron kantaverkkoyhtiö Elering AS eriytettiin omaksi yhtiökseen. Kansallisten suurjännitteelliset sähkönsiirtoverkkojen omistus ja hallinta irrotettiin tällöin energian tuotantoyhtiö Eesti Energia AS:stä.
Eesti Energialla on sen täysin omistamien tytäryhtiöiden kautta toimintaa myös Latviassa, Liettuassa ja Suomessa. Lisäksi Eesti Energia toimii muun muassa Jordaniassa, jossa se on enemmistöosakkaana Jordanian öljyliuskevarantojen hyödyntämiseen tähtäävässä yhtiössä.
Vuonna 2018 yhtiö osti Nelja Energian, joka on Baltian maiden suurin tuulivoiman tuottaja.
Koror (osavaltio)

Koror on yksi Palaun 16 osavaltiosta. Se koostuu useista saarista, joista tärkeimmät ovat Koror, Ngerekebesang ja Malakal. Sen pinta-ala on 65 neliökilometriä ja siellä on 11 723 asukasta (vuonna 2015), joten se on Palaun osavaltioista ylivoimaisesti väkirikkain.
Osavaltiossa sijaitsee Palaun suurin asutuskeskus Koror, jossa on noin 10 000 asukasta. Valtion hallintorakennukset sijaitsivat siellä vuoteen 2006 saakka, kunnes ne siirrettiin Ngerulmudiin.
Vlastimil Hort

Vlastimil Hort (12. tammikuuta 1944 – 12. toukokuuta 2025) oli tšekkoslovakialaissyntyinen shakin suurmestari. Hän muutti 1980-luvulla Saksaan, jota hän sittemmin edusti.
Hort oli yksi maailman huipuista 1960- ja 1970-luvuilla ja pääsi MM-ehdokasotteluihin, muttei koskaan päässyt pelaamaan maailmanmestaruudesta.
Pikseli (lehti)

Pikseli oli digitaaliseen valokuvaukseen erikoistunut valokuvausalan aikakauslehti. Syyskuussa 2008 "Kamera-lehden" omistava Kameraseura ry osti "Pikselin" julkaisuoikeudet ja osa "Pikselin" toimittajista ja henkilökunnasta siirtyi "Kamera-lehden" toimitukseen.
Leif Lindeman

Leif Lindeman (s. 1979 Ruotsi) on suomalainen iskelmälaulaja, joka esittää iskelmää, sekä säveltää ja sovittaa musiikkia. Uransa alussa hän ylsi Tenavatähti 1991 -laulukilpailun finaaliin kappaleella ”Satumaa” ja esitti sitten lähinnä gospelia ja muuta hengellistä musiikkia. Vuosina 2013 ja 2014 hän voitti Tangomarkkinoitten yleisöäänestyksen ja sijoittui kilpailussa toiseksi. Alfa-TV-kanavan "Syksyn sävel" -kilpailun voittoon hän lauloi vuonna 2022 kappaleella ”Sydämes on kultaa vieläkin”.
Kuntavaaleissa 2008 Lindeman valittiin Äänekosken kaupunginvaltuustoon. Vuonna 2011 Äänekosken kaupunki myönsi 100-vuotisjuhlassaan Lindemanille "Äänekoski-mitalin".
Lindeman on etniseltä taustaltaan romani.
Lev Polugajevski

Lev Abramovitš Polugajevski (, 20. marraskuuta 1934 Mogiljov, Neuvostoliitto (nyk. Valko-Venäjä) – 30. elokuuta 1995 Pariisi) oli neuvostoliittolainen shakin suurmestari ja MM-ehdokas. Vaikkei hän saavuttanut maailmanmestaruustitteliä, hän oli yksi vahvimmista pelaajista 1960-luvun lopusta 1980-luvun alkuun. Hän oli myös tunnustettu shakkikirjailija ja avausteoreetikko, jonka anti siinä on edelleen tärkeää.
Polugajevski syntyi Valko-Venäjällä mutta kasvoi ja opiskeli Venäjällä Kuibyševissä (nyk. Samara). Hän kuoli Pariisissa aivosyöpään vuonna 1995.
Eddie ”Lockjaw” Davis

Edward Davis, paremmin tunnettu taiteilijanimellä Eddie ”Lockjaw” Davis (2. maaliskuuta 1922 New York – 3. marraskuuta 1986 Culver) oli yhdysvaltalainen jazzmuusikko. Hänen soittimensa oli tenorisaksofoni, ja hän johti myös useita omia yhtyeitä sen lisäksi että soitti jazzin suurten nimien kuten Louis Armstrongin ja Count Basien yhtyeissä. Davisin tyylilajeja olivat swing, bebop, hard bop, latinojazz ja soul jazz. Joitakin hänen 1940-luvun levytyksistään voidaan pitää jopa rhythm and bluesina.
Davis hankki kokemusta soittamalla yhtyeistää joita johtivat Cootie Williams (1942−1944), Lucky Millinder, Andy Kirk (1945−1946) ja Louis Armstrong. Vuodesta 1946 hänellä oli omia yhtyeitä, mutta hän soitti myös Count Basien yhtyeissä useaan otteeseen 1952−1953, 1957 ja 1964−1973. Vanhemmalla iällä hän esiintyi usein yhdessä Harry Sweets Edisonin kanssa.
Nichts in der Welt

"Nichts in der Welt" on Die Ärzten kappale, joka julkaistiin singlenä 13. huhtikuuta 2004. Se oli "Geräusch" albumin kolmas singlejulkaisu. Kappale kertoo uskon menettämisestä rakkauteen.
Kappaleesta julkaistiin myös musiikkivideo, jossa yhtye esittää kappaleen livenä. Kyseinen esitys on yhtyeen Jenseits der Grenze des Zumutbaren -kiertueen keikalta, josta julkaistiin myöhemmin "Die Band, die sie Pferd nannten" niminen dvd.
B-puolet.
"WAMMW MESMAAG" on pidennetty versio "Geräusch" -albumilla olevasta "WAMMW" -kappaleesta. "Anti-Zombie" ja "WAMMW" ovat "Geräusch" -albumin kappaleita. "Geld" on "Runter mit den Spendierhosen, Unsichtbarer!" -albumin kappale.
Sääksmäen Sopu

Sääksmäen Sopu on vuonna 1960 perustettu valkeakoskelainen voimistelu- ja urheiluseura. Sen toimintamuotoja ovat hiihto, voimistelu, jalkapallo, futsal, kuntoliikunta, lentopallo ja yleisurheilu. Seuralla on yhteensä 408 jäsentä ja se kuuluu Suomen Työväen Urheiluliittoon ja Suomen Palloliittoon.
Jalkapallo.
Sovun miesten jalkapallon edustusjoukkue pelaa kaudella 2020 Nelosta. Seura nousi Kolmoseen 2007 suoraan sijoittumalla Nelosessa lohkonsa toiseksi FC Vapsin jälkeen. Joukkuetta valmentavat Mika Haikonen sekä Jari ja Esa Heritty. 
Sopu on Koskenpoikien ja Pallo-Seppojen lisäksi kolmas valkeakoskelainen joukkue, joka pelasi jalkapallon Kolmosta kaudella 2008.
Somalian sosialistinen vallankumouspuolue

Somalian sosialistinen vallankumouspuolue (, XHKS) oli vuosina 1976–1991 Somalian ainoa laillinen puolue. Sitä johti Siad Barre, joka otti vähitellen vastuulleen kaikki merkittävät poliittiset tehtävät ja nousi sitä kautta diktaattorin asemaan.
Puolue rakensi maahan uuden poliittisen ja oikeusjärjestelmän ja loi ideologian, jonka taustalla oli niin Koraani kuin Marxinkin ajatukset. Tarkoituksena oli purkaa klaanijärjestelmän vaikutusvalta. Siad Barresta tuli maan johtaja ja sen vallankumouksen näkyvin hahmo. Hänen aikomuksenaan oli vähitellen purkaa sotilashallinto ja luoda sen tilalle päättämään maan asioista uusi poliittisen puolueen keskuskomitea.
XHKS:n päätehtävänä oli saada rysäysohjelmilla aikaan nopea taloudellinen ja yhteiskunnallinen kehitys ja saattaa somalin kieli sellaiseen muotoon, että sitä voitaisiin käyttää maan virallisena kielenä. 
Puolueen käsissä oli myös paikallishallinto. Vanhat alueet jaettiin pieniin yksiköihin ja liitettiin keskusjohtoiseen järjestelmään, jolla klaanien vaikutusvalta pyrittiin kumoamaan, ja näin nimellisesti tuotiin hallinto lähemmäksi kansaa, vaikka tosiasiallisesti kaikista henkilövalinnoista päätti puolue. Kaikki virallinen tiedottaminen laadittiin puolueen ohjeilla sensuurilautakunnassa. 
XHKS:n pyrkimyksenä oli kohentaa naisten asemaa, mutta muslimiyhteiskunnassa se kohtasi vastustusta.
Historia.
Siad Barre kielsi pian valtaan nousunsa jälkeen vuonna 1969 kaiken poliittisen toiminnan. Koska Neuvostoliitto halusi, että sotilashallinnon eli vallankumousneuvoston () tilalle perustetaan kommunistinen puolue, Barre ilmoitti jo vuonna 1971 tekevänsä maasta yksipuoluevaltion.
Vuonna 1976 valta siirrettiin vastaperustetulle Somalian sosialistiselle vallankumouspuolueelle. Käytännössä siirto ei merkinnyt mitään, vaan maata hallitsi jatkossakin pieni joukko upseereja, jotka olivat johtaneet sotilashallintoa. Puolueen päätösvalta oli viisijäsenisellä politbyroolla, johon kuului Siad Barre itse ja hänen vävynsä Abdullah. Barre oli myös puolueen pääsihteeri ja ministerineuvon edustaja. Armeijan vaikutusvalta puolueessa kasvoi entisestään, kun ministerin tehtäviä jaettiin sotilashallinnon entisille jäsenille.
Puolueen ideologiana oli ”tieteellinen sosialismi somalialaisin piirtein”, missä Siad Barre korosti islamin tärkeyttä. Ennen Ogadenin sodan syttymistä puolue ylläpiti suhteita maailman muihin kommunistisiin puolueisiin.
Joulukuussa 1979 perustettiin ”kansanparlamentti”, joka koostui pelkästään puolueen jäsenistä. Lokakuussa 1980 sotilashallinnon toiminta käynnistettiin uudestaan. Koska sotilashallinnon, puolueen keskuskomitean ja ministerineuvoston valtapiirit olivat päällekkäisiä, syntyi sekaannusta, jonka ansiosta kaikki päätösvalta oli lopulta yksin Siad Barren käsissä.
Vuonna 1981 perustettiin ulkomailla oppositiojärjestö Somalian pelastuksen demokraattinen rintama, joka koostui entisistä puolueen jäsenistä. 1982 Barre pidätytti nimekkäitä puolueensa jäseniä valta-asemansa turvaamiseksi.
Seuraavina vuosina puolueen hallintoa vastaan syntyi maan eri osissa vastarintaa. Barren hallinnon kaaduttua 1991 maassa puhkesi poliittinen sekasorto.
Ruosniemen Visa

Ruosniemen Visa on vuonna 1923 perustettu urheiluseura Porin Ruosniemestä.
Seuran miesten jalkapallon edustusjoukkue pelaa kaudella 2018 Kutosessa.
Harald Hornborg

Birger Harald Hornborg (16. helmikuuta 1890 Helsinki – 10. kesäkuuta 1976) oli suomenruotsalainen kirjailija, jääkärikapteeni ja filosofian kandidaatti. Hänen vanhempansa olivat kamreeri Albrecht Hornborg ja Alma Maria Hornborg. Hänet vihittiin avioliittoon vuonna 1921 Anna Irene Wiitasen kanssa, josta hän erosi vuonna 1937 ja avioitui toisen kerran vuonna 1937 Aino Tawastin (1893-1948) kanssa.
Opinnot.
Hornborg kirjoitti ylioppilaaksi Helsingin uudesta ruotsalaisesta yhteiskoulusta vuonna 1909 ja liittyi Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan historiallis-kielitieteellisellä osastolla vuosina 1909–1915 ja suoritti filosofian kandidaatin tutkinnon vuonna 1925 sekä filosofian maisterin tutkinnon vuonna 1927. 
Jääkäriaika.
Hornborg liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 2. maaliskuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 2. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet 12. heinäkuuta 1917 pataljoonan täydennysjoukkoon, josta hänet siirrettiin Suomen toimiston kirjalliseksi avustajaksi Berliiniin. Hornborg joutui jäämään Berliiniin pataljoonan lähtiessä Suomeen hänen sairautensa johdosta ja hänet määrättiin parannuttuaan 15. maaliskuuta 1918 Suomen Berliinin-lähetystön kanslistiksi, mitä tehtävää hän hoiti koko Suomen sisällissodan ajan. 
Sisällissodan jälkeinen aika.
Hornborg nimitettiin 15. lokakuuta 1918 Saksaan attaseaksi, mistä hänet siirrettiin 11. marraskuuta 1920 ulkoasiainministeriön ylimääräiseksi virkamieheksi ja 20. tammikuuta 1922 alkaen toiseksi sihteeriksi sekä 31. tammikuuta 1923 jaostosihteeriksi. Hornborg sai lähetystösihteerin arvonimen 4. kesäkuuta 1920. Hän erosi ministeriön palveluksesta l. tammikuuta 1931 ja siirtyi Kustannusliike Holger Schildtin toiseksi johtajaksi. Tehtävässä hän toimi vuoteen 1934 saakka, jolloin siirtyi Suomen puunjalostusteollisuuden työnantajaliiton virkamieheksi, missä tehtävässä hän toimi vuoteen 1940 saakka. 
Toiminta talvi- ja jatkosodan aikana.
Hornborg toimi talvisodan aikana Helsingin suojeluskuntapiirin esikunnassa ja perusti muun muassa Helsingin rautatieasemarakennukseen Viestinkeräysaseman, jonka tarkoitus oli pitää yhteyttä päämajan ja hallituksen välillä. Tämän tehtävän jälkeen hän toimi suojeluskuntapiirin komentajan adjutanttina. Jatkosodan puhjettua hän jätti välirauhan aikana suorittamansa kirjailijan työt ja palasi Helsingin suojeluskuntapiirin komentajan adjutantiksi, josta hänet kotiutettiin vuonna 1942, jonka jälkeen hän jatkoi kirjailijan työtään.
Nicolas Besch

Nicolas Besch (s. , Ranska) on ranskalainen jääkiekkoilija. Hänen pelipaikkansa on puolustaja. Besch on pelannut useaan otteeseen Ranskan maajoukkueessa, aikuisten maailmanmestaruuskilpailuissa hän on ollut mukana Itävallassa 2005, Latviassa 2006, Venäjällä 2007, Kanadassa 2008 ja Saksassa 2010. 
Vuosina 2001–2007 Besch pelasi Ranskan liigassa Rouenin joukkueessa. Hän on kaksinkertainen Ranskan mestari. Besch oli lähellä siirtyä Jukureihin jo kaudeksi 2007–2008, mutta hän päätti suunnata Ruotsin Leksands IF:ään. Besch ehti pelata Leksandsissa vain kolme peliä kunnes siirtyi Nyköpingiin, sieltä hän siirtyi joulun jälkeen Mestikseen, Vaasan Sportiin. Kaudeksi 2008–2009 Besch solmi yksivuotisen sopimuksen Mikkelin Jukurien kanssa. Kaudella 2009–2010 hän pelasi Ranskan liigassa Brûleurs de Loups de Grenoblessa. Kaudeksi 2010–2011 hän palasi Mikkelin Jukureihin.
William Callaway

William Callaway on yhdysvaltalainen ääninäyttelijä, joka työskenteli urallaan useimmiten Hanna-Barberan tuottamissa animaatiosarjoissa. Hänen tunnetuimmaksi rooliksi jäi 1970-luvun Superystävät-animaatiosarjan myötä sarjakuvasankari Vesimies. Callaway toimi myös 1980-luvulla Lucky Luken, sekä Smurffeissa Kömpelösmurffin ja Maalarismurffin ääninä ja teki useimmiten 1990-luvulla enimmäkseen sivuääniä animaatioihin.
Callaway teki ääniroolien ohella myös näytelmärooleja 1970-luvulla televisiosarjoihin, jotka olivat useimmiten cameorooleja.
Moja republika

Moja republika (kyrillisesti kirjoitettuna ) eli "Tasavaltani" on Bosnian serbitasavallan hymni, jonka alueen parlamentti hyväksyi 15. heinäkuuta 2008. Aiempi hymni oli vuonna 2007 Bosnia-Hertsegovinan perustuslakituomioistuimen vuonna 2007 hylkäämä Bože Pravde.&lt;br&gt;
Тамо гдје најљепша се зора буди&lt;br&gt;
Часни и поносни живе добри људи&lt;br&gt;
Тамо гдје се рађа нашег сунца сјај&lt;br&gt;
Стамен, пркосан је мој завичај&lt;br&gt;
За њега сви се сад помолимо&lt;br&gt;
Другу земљу ми немамо&lt;br&gt;
У срцу мом само је један дом&lt;br&gt;
У срцу је велика моја република&lt;br&gt;
У срцу мом најљепша звијезда сја&lt;br&gt;
Моја република, Република Српска&lt;br&gt;
Тамо гдје су наши преци давни&lt;br&gt;
Име уписали у сваки корак славни&lt;br&gt;
Тамо гдје се рађа нашег сунца сјај&lt;br&gt;
Стамен и пркосан је мој завичај&lt;br&gt;
За њега сви се сад помолимо&lt;br&gt;
Другу земљу ми немамо&lt;br&gt;
У срцу мом је један дом&lt;br&gt;
У срцу је велика моја република&lt;br&gt;
У срцу мом најљепша звијезда сја&lt;br&gt;
Моја република, Република Српска&lt;br&gt;
CA Bizertin

Club Athlétique Bizertin () on tunisialainen jalkapalloseura, joka perustettiin vuonna 1928. Sen kotistadionina toimii Stade 15 Octobre, joka sijaitsee Bisertassa. Joukkue on voittanut neljä kertaa Tunisian liigamestaruuden, joista viimeisin on vuodelta 1984.
Tunnettuja entisiä pelaajia.
1960-luku
1990-luku
2000-luku
Got Live If You Want It!

Got Live If You Want It! on The Rolling Stonesin ensimmäinen virallinen livealbumi, joka julkaistiin vuonna 1966. Se julkaistiin ainoastaan Yhdysvalloissa, Britanniassa oli julkaistu vuonna 1965 samanniminen EP-levy.
Albumi ylsi Yhdysvalloissa listan sijalle #6 ja myi kultaa.
Kappaleet.
A-puoli
B-puoli
Iron Sunrise

Iron Sunrise on Charles Strossin vuonna 2004 julkaisema tieteiskirja. Kirjan tapahtumat sijoittuvat samaan maailmankaikkeuteen Singularity Skyn kanssa, mutta myöhempään aikaan.
Singularity Skyn lähtökohta on tulevaisuus, jossa tekoäly Eschaton on ripotellut Maapallon asukkaat vasten tahtoaan ympäri Linnunrataa.
Yhteenveto juonesta.
New Moscow’n aurinko räjähtää tuhoten järjestelmän kaikki planeetat. Räjähdyksestä syntynyt laajeneva ja vaarallinen säteilyrintama pakottaa läheisten järjestelmien asukkaat evakuoimaan itsensä muualle. New Moscow’n kostovastaiskujärjestelmät aktivoituvat samalla, lähettäen hitaat mutta varmat joukkotuhoaseet kohti New Dresdenin järjestelmää. Kirjan juoni kulkee eteenpäin, kun vastaiskujärjestelmiä yritetään pysäyttää. Vastaiskujärjestelmien pysäyttäminen on mahdollista, kunhan riittävän moni New Moscow’sta etäällä ollut diplomaatti lähettää keskeytyskoodin. Rachel Mansour rupeaa tutkimaan, kuka tapattaa entisen New Moscow’n diplomaatteja, sillä diplomaattien kuolema estäisi keskeytyskoodin käytön. Kirjan toinen tärkeä hahmo Wednesday on nuori nainen, joka sotkeentuu tahattomasti Rachelin tutkimukseen. Wednesday saa ohjeita Eschatonin agentilta, Hermanilta, joka tutkii mikä osapuoli oli vastuussa New Moscow’n räjäytyksestä, koska auringon räjäyttämisessä käytetty teknologia voisi olla vaarallista Eschatonille itselleen.
Copa del Rey 2008–2009

Copa del Reyn kausi 2008–2009 on Copa del Reyn 105. kausi. Turnaus alkoi 25. elokuuta 2008 ja päättyi 13. toukokuuta 2009 pelattavaan loppuotteluun. Siihen osallistuu yhteensä 83 joukkuetta Primera Divisiónista, Segunda Divisiónista, Segunda División B:stä ja Tercera Divisiónista.
Primera Divisiónista ja Segunda Divisiónista pääsevät mukaan kaikki kauden 2007–2008 joukkueet, lukuun ottamatta Sevilla Atléticoa, joka on Sevillan reservijoukkue. Segunda División B:stä pääsee kauden 2007–2008 jokaisen lohkon viisi parasta joukkuetta sekä kaksi parasta kuudenneksi sijoittunutta ja Tercera Divisiónista kauden 2007–2008 lohkovoittajat.
Ensimmäinen kierros.
Kierroksella oli yhteensä 42 joukkuetta, mutta kuusi niistä pääsi suoraan seuraavalle kierrokselle. Joukkueet pelasivat yhden ottelun ja voittajat selvisivät seuraavalle kierokselle. Ottelut pelattiin 27. elokuuta 2008. Fuerteventura, Benidorm, Lemona, Mérida, Zamora ja Granada 74 pääsivät suoraan seuraavalle kierrokselle.
Toinen kierros.
Toisella kierroksella pelasivat ensimmäisen kierroksen voittajat, kuusi suoraan toiselle kierrokselle päässyttä joukkuetta sekä 20 Segunda Divisiónin joukkuetta. Albacete selvisi suoraan seuraavalle kierrokselle. Joukkueet pelasivat yhden ottelun ja voittajat selvisivät seuraavalle kierokselle. Ottelut pelattiin 3. syyskuuta 2008.
Kolmas kierros.
Ottelut pelattiin 8. lokakuuta 2008. Joukkueet pelasivat yhden ottelun ja voittajat selvisivät seuraavalle kierrokselle.
Neljäs kierros.
Neljännellä kierroksella mukaan tulevat myös Primera Divisiónin joukkueet. Ottelut pelattiin kaksiosaisena 29. lokakuuta ja 12. marraskuuta 2008.
Loppuvaihekaavio.
Loppuvaiheessa pelataan kolme pudotuskierrosta ja finaali. Ottelut pelataan kaksiosaisena. Kaksi parasta joukkuetta pääsevät finaaliin ja se pelataan 13. toukokuuta 2009.
Neljännesvälierät.
Ensimmäiset osaottelut pelattiin 6. ja 7. tammikuuta ja toiset osaottelut 14. ja 15. tammikuuta 2009.
Puolivälierät.
Ensimmäiset osaottelut pelattiin 21. ja 22. tammikuuta ja toiset osaottelut 28. ja 29. tammikuuta 2009.
Välierät.
Ensimmäiset osaottelut pelataan 4. ja 5. helmikuuta ja toiset osaottelut 4. maaliskuuta 2009.
Somalian vapautuksen allianssi

Somalian vapautuksen allianssi (ALS) ("The Alliance for the Liberation of Somalia") on Somaliassa toimiva oppositiopuolue, joka perustettiin Eritrean Asmarassa syksyllä 2007.
Se edustaa monipuolisesti niin Somalian sisällä kuin maanpaossakin olevia ryhmiä. Siihen kuuluu Islamilaisten oikeusistuinten liiton UIC:n jäseniä, parlamentin jäseniä, klaanijohtajia, älymystöä, yhteisöjen vanhimpia ja uskonnollisia johtajia.
Nämä ryhmät päättivät perustaa siirtymäkauden hallintoa vastustavan yhteisrintaman, joka pyrkisi toisaalta diplomaattisten neuvottelujen kautta, toisaalta sotilaallisin toimin karkottamaan maassa olevat Etiopian joukot.
The Ground

The Ground oli suomalainen vuosina 2005–2010 toiminut nettimusiikkikauppa. Se toimi vuodesta 2005 lähtien nimellä Levyvirasto, joka myi lähinnä pienlevy-yhtiöiden musiikkia. Tekesin tuella kehitettynä ja laajennettuna kauppa aloitti nimellä The Ground 24. heinäkuuta 2008. Kauppaa pyöritti Levyvirasto Oy.
The Ground keskeytti toimintansa 16. huhtikuuta 2010 palvelinrikon vuoksi. Palvelua oltiin ajamassa alas vuoden 2010 aikana.
Aloittaessaan kauppaan kuului yli 300 000 kappaletta, joista noin 10 000 oli jo Levyvirastossa myynnissä. Isoista levy-yhtiöistä mukana oli EMI, suomalaisista levy-yhtiöistä Fullsteam, Poko, Monsp, Texicalli, Rockadillo ja Backstage Alliance.
Andrea Benvenuti

Andrea Benvenuti (s. 13. joulukuuta 1969) on entinen italialainen keskimatkojen juoksija, EM-mitalisti.
Benvenuti juoksi 800 metrillä kultaa Helsingin EM-kilpailuissa 1994 juostuaan ajan 1.46,12. Samassa lajissa hän sijoittui lisäksi viidenneksi Barcelonan olympialaisissa 1992 ja kolmanneksi saman vuoden maailmancupissa.